Tresqu separatament il-Qorti l-Isqalli u l-Malti li allegatament inqabdu fil-pussess ta’ 27 kilo droga. Il-pulizija xliet lill-Isqalli Carmelo Luca ta’ 35 sena, li joqgħod is-Swieqi b’importazzjoni, pussess u traffikar ta’ madwar 10 kilo droga kannabis, 15 -il kilo droga raża tal-kannabis u kilo kokaina. Il-Malti Malcolm Falzon ta’ 44 sena minn Tas-Sliema, li joqgħod Wied il-Għajn ġie mixli bil-pussess ta’ kilo droga kannabis li ma kinitx għall-użu personali tiegħu. Id-droga instabet f’għalqa f’Wied il-Ghajn stess. Iż-żewġt irġiel wieġbu mhux ħatja. Huma ma ngħatawx il-liberta provisorja. Ritratt: Korp tal-Pulizija